text: Røver truede med brødkniv
  01 juni 2018 kl. 05.40
  Gerningsmand truede sig til 2000 kr.
  En røver truede sig torsdag aften til 2000 kr. i kontanter i Dagli’ Brugsen i Ny Nørup ved Bredsten. Vedkommende truede ekspedienten med en 15–20 centimeter lang brødkniv. Røveriet skete klokken 20 46.
  Gerningsmanden beskrives som 15-20 år, dansk, 160-170 cm. høj, almindelig til muskuløs af bygning, muligvis skaldet, han havde en lille mund.
  Han havde sorte jeans på og en hættetrøje, som havde knapper ved halsen. Hætten var trukket op over hovedet. Han løb fra butikken med pengene i en bærepose fra Dagli’ Brugsen. Det oplyser Micki Pedersen, politikommissær, Sydøstjyllands Politi, som nu efterforsker sagen.
  
  